बॉयफ्रेंड ना बन पाए इसलिए कटवा दिए थे बाल, पलक ने शेयर किया एक्सपीरिएंस
Palak Tiwari (Shweta Tiwari's Daughter) Teenage Days - पलक तिवरी ने एक इंटरव्यू में बताया कि टीनएज में वो मां श्वेता तिवारी से बहुत परेशान थीं। श्वेता ने उनके बाल कटवा दिए थे
पलक तिवरी ने एक इंटरव्यू में बताया कि टीनएज में वो मां श्वेता तिवारी से बहुत परेशान थीं। श्वेता ने उनके बाल कटवा दिए थे और वो उन्हें किसी को डेट नहीं करने देती थीं। उन्होंने बताया कि वो मां से बहुत झूठ बोलती थीं पर हर बार पकड़ी जाती थीं।
पलक ने हार्डी संधू के म्यूजिक वीडियो ‘बिजली बिजली’ से अपना स्क्रीन डेब्यू किया था। एक्ट्रेस इन दिनों सैफ अली खान के बेटे इब्राहिम अली खान को डेट करने के लिए चर्चा में हैं।
मेरे दिन खराब बीतते थे और मां सदमे में रहती थीं
बॉलीवुड बबल को दिए एक इंटरव्यू में पलक ने कहा, ‘एक वक्त था जब मैंने मां से कहा कि आप मेरी लाइफ बर्बाद कर रही हो। मेरे टीन ईयर बहुत की खराब बीतते और मेरी मां उससे सदमे में रहती थीं।
सबसे बड़ी प्रॉब्लम यह थी कि मैं जब भी कोई झूठ बोलती तो पकड़ी जाती थी। मां हमेशा कहती थी कि तुम झूठ बोलती ही क्यों हो? सिर्फ दो घंटे में तो तुम्हारा झूठ पकड़ा जाता है।’
मां को बिना बताए मॉल चली गई थी
पलक ने बताया कि उनकी मां नहीं चाहती थीं कि वो टीनएज में किसी को डेट करें इसलिए बेटी के साथ अजीबो- गरीब एक्सपेरिमेंट करती रहती थीं
एक्ट्रेस ने कहा, ‘मैं जब 15 या 16 साल की थी तब मेरा एक बॉयफ्रेंड था। हमें साथ में मॉल जाना पसंद था। मैंने मां से कह दिया था कि मैं घर के नीचे गार्डन में खेलने जा रही हूं और उसके साथ मॉल घूमने चली गई।'
उनको पता चला तो बोलीं- तुझे गांव भेज दूंगी
मां शहर में नहीं थीं फिर भी उन्हें पता चल गया कि मैं मॉल में हूं। वो बहुत नाराज हुईं। सबसे मजेदार बात यह थी कि उन्होंने मुझसे कहा कि मैं तुझे गांव भेज दूंगी और तेरे बाल कटवा दूंगी।
उन्होंने एक बार मेरे बाल काट भी दिए थे, ताकि मैं बदसूरत दिखूं और किसी को डेट ना कर पाऊं।’
सलमान खान के साथ किया बॉलीवुड डेब्यू
पलक ने हाल ही में सलमान खान की फिल्म ‘किसी का भाई किसी की जान’ से बॉलीवुड डेब्यू किया है। इन दिनों वे सनी सिंह और मौनी रॉय के साथ फिल्म 'द वर्जिन ट्री' पर काम कर रही हैं।
पलक, एक्ट्रेस श्वेता तिवारी और राजा चौधरी की बेटी हैं। श्वेता मशहूर टीवी एक्ट्रेस और सलमान खान के टीवी रियलिटी शो बिग बॉस 4 की विनर रह चुकी हैं।